División de Honra de Rugby 2022-2023

A tempada 2022-2023 da División de Honra da liga nacional de rugby é a 56ª edición da principal competición entre clubs de rugby en España.
 Formato de competición 
A liga está formada por trece equipos en lugar dos doce habituais. Na pasada edición La Vila e Gernika remataron na penúltima e última posición, pero o Alcobendas foi condenado a descender por aliñar repetidamente a un xogador como seleccionable cando no o era. Esta circunstancia afectou a La Vila que quedou exento da promoción. Nun inicio o Gernika tiña que descender, pero reclamaron que a redución de puntos por sanción de Alcobendas significaba que pasaban a ocupar a última posición e, polo tanto, o Gernika debería ter dereito a defender a súa praza na máxima categoría nunha eliminatoria contra o subcampión da División de Honra B, o Belenos. O Belenos xa recibira a confirmación de que tiña unha praza na máxima categoría co descenso de Alcobendas, cando quedou exento da disputa da promoción contra La Vila. A Federación Española de Rugby decidiu que o máis xusto era conceder un lugar na máxima categoría tanto ó Gernika coma ó Belenos, pasando así a División de Honra de doce a trece equipos. 

A primeira fase do torneo consiste nunha liga a unha volta na que cada equipo xoga doce encontros, un contra cada equipo rival. Esta fase consta de trece xornadas. En cada xornada se disputan seis encontros e hai un equipo que descansa. Cando remate esta primeira fase os seis primeiros equipos da táboa pasarán á segunda fase dentro do Grupo A, e os sete últimos equipos da táboa pasarán á segunda fase dentro do Grupo B. 

Os seis equipos do Grupo A serán tamén os seis equipos que participarán na edición 2023 da Copa do Rei.
 Sistema de puntuación 
 Cada vitoria suma 4 puntos.
 Cada empate suma 2 puntos.
 O equipo que gaña o encontro anotando 3 ensaios ou máis que o rival acada un punto bonus.
 O equipo que perde o encontro por unha diferenza de 7 tantos ou menos acada un punto bonus.
 Criterio de desempate 
No caso de que dous ou máis equipos estean empatados a puntos cando remate a primeira fase, os criterios de desempate serán os seguintes:
 1º - Maior número de partidos gañados
 2º - Maior diferenza entre tantos anotados e tantos encaixados

 Primeira fase 
A primeira fase da División de Honra comezou o 1 de outubro de 2022 e rematará o 19 de febreiro de 2023. Contará con trece xornadas de competición nas que cada equipo xogará doce encontros e terá un día de descanso. Cando remate a primeira fase todos os equipos terán xogado unha vez contra os seus doce rivais. Esta primeira fase servirá para separar os seis equipos que disputarán a Copa do Rei dos sete equipos que competirán pola permanencia na segunda fase.
 Táboa 
  Equipo  Puntos  PX  PG  PE  PP  1  VRAC                    53 12  11  0  1 2  CR Ciencias                       49 12  10  0  2 3  CD Aparejadores 47 12  10  0  2 4  CR El Salvador                 36 12  7  1  4 5  FC Barcelona                          34 12  7  0  5 6  UE Santboiana                  34 12  7  1  4 7  CR Cisneros                       33 12  7  0  5 8  Ordizia RE                        25 12  5  0  7 9  Pozuelo RU                                   23 12  5  0  7 10  Belenos RC                           19 12  4  0  8 11  CP Les Abelles                18 12  3  0  9 12  Gernika RT                          7 12  1  0  11 13  CR La Vila                         0 12  0  0  12  <small> Campión de inverno.  Os seis primeiros pasan ó Grupo A e á Copa do Rei.  Os sete últimos pasan ó Grupo B.
 Fonte: ferugby.es 

 Segunda fase 
Nesta segunda fase da liga cada equipo xogará contra tódolos equipos do seu grupo, tendo os do Grupo A cinco partidos e os do Grupo B seis partidos. Nesta segunda fase da liga non se parte de cero puntos, mantéñense os puntos acadados por cada equipo durante a primeira fase.
 Grupo A 
  Equipo  Puntos  PX  PG  PE  PP  1  VRAC                    70 17  14  1  2 2  CD Aparejadores 69 17  15  0  2 3  CR Ciencias                       66 17  13  1  3 4  UE Santboiana                  43 17   9  1  7 5  FC Barcelona                          38 17   8  0  9 6  CR El Salvador                 38 17   7  1  9 <small> Clasificados para Cuartos de Final e para a Copa do Rei.
 Fonte: ferugby.es 

 Grupo B 
  Equipo  Puntos  PX  PG  PE  PP  1  CR Cisneros                 56 18  12  0  6 2  Ordizia RE                  49 18  10  0  8 3  Belenos RC                      37 18   8  0  10 4  CP Les Abelles           36 18   7  0  11 5  Pozuelo RU                             31 18   6  0  12 6  Gernika RT                    17 18   3  0  15 7  CR La Vila                    0 18   0  0  18 <small> Clasificados para Cuartos de Final.  Promoción.  Descenso.
 Fonte: ferugby.es 

Eliminatorias polo título

Promoción
Gernika e La Vila remataron nas dúas últimas posición do campionato e perderon a categoría. Alcobendas acadou o ascenso directo despois de gañar a División de Honra B. A promoción foi disputada por Pozuelo, 11º na División de Honra, e Independiente, subcampión da División de Honra B. Nela o Pozuelo acadou a permanencia con claridade.
Ida
Independiente 25-73 Pozuelo
Volta
Pozuelo 93-19 Independiente
Véxase tamén
Ligazóns externas
 Páxina oficial da Federación Española de Rugby 
Outros artigos

Categoría:División de Honra de Rugby
Categoría:Rugby en 2023